**LÄHTESEISUKOHAD**

**Setomaa valla üldplaneeringu koostamiseks**

1. **Setomaa valla üldplaneeringu koostamise eesmärk**

Setomaa vald moodustati Vabariigi Valitsuse 10.07.2017 määruse nr 125 „Meremäe valla, Mikitamäe valla ja Värska valla osas haldusterritoriaalse korralduse muutmine ja Misso valla territooriumiosa üleandmine“ alusel Meremäe valla, Mikitamäe valla ja Värska valla ühinemise teel.

Setomaa valla üldplaneeringu koostamise kohustus tuleneb Eesti territooriumi haldusjaotuse seaduse § 141 lõikest 11.

Liidetud valdade üldplaneeringud on kehtestatud ajavahemikus 1999-2010 ning hakkavad kaotama oma ajakohasust alates vanimast üldplaneeringust. Setomaa valla üldplaneeringu koostamise eesmärgiks on kogu valla territooriumiruumilise arengu põhimõtete ja suundumuste määratlemine.

Lähteandmeteks on Setomaa valla territooriumil kehtivad planeeringud:

1. Üleriigiline planeering Eesti 2030+.
2. Võru maakonna ja naabermaakondade planeeringud ja teemaplaneeringud.
3. Setomaa vallas kehtivad üldplaneeringud:

3.1.Meremäe valla üldplaneering, kehtestatud 25.06.1999 Meremäe Vallavolikogu määrusega nr 14.

3.2.Mikitamäe valla üldplaneering, kehtestatud 26.02.2010 Mikitamäe Vallavolikogu määrusega nr 6.

3.3.Misso valla üldplaneering, kehtestatud 12.09.2001 Misso Vallavolikogu määrusega nr 8.

3.4.Värska valla üldplaneering, kehtestatud 21.07.2006 Värska Vallavolikogu määrusega nr 20.

3.5.Setomaa ettevõtluskeskkonna teemaplaneering (kehtestatud Värska ja Misso vallas, koostatud ka Mikitamäe valla territooriumil ja Meremäe valla territooriumil koos uue üldplaneeringuga)

3.6.Setomaa kultuuripärandi teemaplaneering (kehtestatud Värska vallas, koostatud ka Mikitamäe valla territooriumile)

4. Naaberomavalitsuste kehtivad üldplaneeringud ja arengukavad;

5. Setomaa vallas kehtivad detailplaneeringud;

6.Setomaa valla arengukava ja valdkondlikud arengukavad;

7.Rahandusministeeriumi poolt välja töötatud üldplaneeringu ja KSH koostamise juhendmaterjalid.

8. Setomaa valla üldplaneeringute ülevaatamise tulemuste kinnitamine (Setomaa Vallavolikogu otsus 26.04.2018 nr 23)

Üldplaneering koostatakse kogu valla territooriumile. Üldplaneeringu koostamise lähteaineseks on 2017. aastal koostatud üldplaneeringute ülevaatamise tulemused.

Setomaa Vallavolikogu algatas üldplaneeringu ja keskkonnamõjude strateegilise hindamise koostamise 27.09.2018 otsusega nr 41.

Üldplaneeringu koostamisega paralleelselt viiakse läbi keskkonnamõju strateegiline hindamine (KSH). KSH kirjeldab, selgitab ja hindab üldplaneeringu elluviimisega kaasnevat olulist keskkonnamõju ja määrab vajadusel mõjude leevendusmeetmed, arvestades üldplaneeringu eesmärke ja käsitletavat territooriumi. KSH näitab, milliste oluliste kaalutluste alusel toimus üldplaneeringu protsessi jooksul valikute tegemine ja otsusteni jõudmine.

1. **Üldplaneeringuga lahendatavad ülesanded**

Üldplaneeringu ülesanded sätestab planeerimisseaduse § 75. Üldplaneeringuga lahendatakse eeltoodud paragrahvis nimetatud ülesanded, mis puudutavad Setomaa valla ruumilise arengu vajadusi ja planeeringu eesmärke.

|  |  |  |
| --- | --- | --- |
| **Planeerimisseduse § 75 toodud ülesanded** | **Lahendamise vajadus** | **Setomaa valla üldplaneeringuga lahendatavad ülesanded** |
| *1) transpordivõrgustiku, sealhulgas kohalike teede, raudteede, sadamate ning väikesadamate üldise asukoha ja nendest tekkivate kitsenduste määramine;* | jah | Integreeritakse planeeringusse maakonnaplaneeringut täpsustava teemaplaneeringuga „Võrumaa kergliiklusteed ja loodusrajad“ kavandatud teedevõrgustik, sealhulgas seatud tingimused, maakonnaplaneerin-guga kavandatud teedevõrgustik, - so riigiteede perspektiivsed trassid sh ristumiskohad, kogujateed jms. Analüüsitakse kohaliku teedevõrgustiku piisavust juurdepääsude tagamisel ning määratakse perspektiivsete kohalike teede (sealhulgas jalgratta- ja jalgteede) üldised asukohad, määratakse olemasolevate ja kavandatud teede funktsioonid. Käsitletakse riigipiiri teenindamiseks vajaliku teedevõrgu rajamist üldplaneeringu täpsusastmes. Sadamate temaatikat on lahendatud varasemate teemaplaneeringutega, seega kantakse ja vaadatakse üle nende asukohad, arengu suundumused ja tingimused uue üldplaneerigu kontekstis. Vajadusel määratakse (või täpsustatakse) avalikult kasutatava tee ja raudtee teekaitsevööndi ulatus, kajastatakse raudteemaal avalikult kasutatavate teed ja raudteeületuskohad.  |
| *2) kohaliku tähtsusega jäätmekäitluskohtade asukoha ja nendest tekkivate kitsenduste määramine;* | jah | Määratakse jäätmekäitlusekohad: kompostimise asukohad, jäätmejaamad jms. Vajadusel kajastatakse valla territooriumil asuvate suletud prügilate infot ja maakasutustingimusi. |
| *3) tehnovõrkude ja -rajatiste üldise asukoha ja nendest tekkivate kitsenduste määramine;* | jah | Tehnovõrkude ja -rajatiste üldiste asukohtade kaardistamine, seonduvate kitsenduste ja probleemkohtade välja toomine. Tänavavalgustuse (hajaasustuses kohtvalgustus), tuletõrje veevõtukohtade asukohtade ja nendest tekkivate kitsenduste määramine. |
| *4) olulise ruumilise mõjuga ehitise asukoha valimine* | jah | Võimalike olulise ruumilise mõjuga ehitiste asukohtade kaalumine. Kaaluda ning arutleda, kas selliste objektide rajamine valda tuleks kõne alla. |
| *5)****avalikus veekogus*** *kaldaga püsivalt ühendatud või kaldaga funktsionaalselt seotud ehitise üldiste ehituslike tingimuste ja asukoha määramine;* | jah | Hüdroelektrijaamade, paisude, tammide, paadisildade ja purrete rajamise tingimuste määramine. |
| *6) asustuse arengut suunavate tingimuste täpsustamine;* | jah | Põhimõtete määramine haja- ja tiheasustuses ehitamiseks. Juhindutakse maakonnaplaneeringu asustusstruktuurist ja asustuse suunamise põhimõtetest.Tiheasustusala piiritlemine. Ettepanekute esitamine asustusüksuste piiride võimalikuks korrigeerimiseks. |
| *7) supelranna ala määramine;*  | jah | Kaalutakse supelranna alade määramist ja vastavate tingimuste seadmist. |
| *8) tänava kaitsevööndi laiendamine;*  | jah | Tänava ja riigitee kaitsevööndi ulatuse ning sealsete kitsenduste täpsustamine. |
| *9) korduva üleujutusega ala piiri määramine mererannal ja kõrgveepiiri märkimine suurte üleujutusaladega siseveekogul*; | jah | Määratakse korduva üleujutusega alade piirid Värska lahel ja vajadusel teistel veekogudel (Piusa jõgi) ning täpsustatakse sealseid ehitustingimusi (neile aladele pole mõistlik uusi arendusalasid lubada). |
| *10) rohevõrgustiku toimimist tagavate tingimuste täpsustamine ning sellest tekkivate kitsenduste määramine;* | jah | Maakonnaplaneeringuga määratud rohevõrgustiku alad ja tingimused täpsustatakse üldplaneeringu täpsusastmes. Kaalutakse raielangi suuruse määramist/piiramist ning raieliikide määramist alevike lähialadel ja kuurortpiirkonnas puhkealade säilitamise eesmärgil. |
| *11) kallasrajale avaliku juurdepääsu tingimuste määramine;* | jah | Juurdepääsude käsitlemine avalike veekogude ääres (Peipsi-Pihkva ja Lämmijärv, jõed). Kallasraja sulgemine Võõpsu külas Silla 1 kinnistul. |
| *12) ranna ja kalda ehituskeelu vööndi suurendamine ja vähendamine;* | jah | Ehituskeeluvööndi vähendamine Peipsi-Pihkva ja Lämmijärvel (tuginedes endisele Värska lahe piirkonnale ning seal kehtinud vööndi laiusele). Kalda piiranguvööndi, ehituskeeluvööndi ja veekaitsevööndi ulatuse käsitlemine, samuti ehituskeeluvööndi lähtejoone määramine.  |
|  *13) kohaliku omavalitsuse üksuse tasandil kaitstavate loodusobjektide ja nende kaitse- ja kasutustingimuste seadmine;* | jah | Teha ettepanek võtta kohaliku omavalitsuse tasandil loodusobjektina kaitse alla Meremäe kaasik (sest riiklik kaitse on plaanis likvideerida) ja liivikud Värska ümbruses. Seada neile kasutustingimused. |
| *14) väärtuslike põllumajandusmaade, rohealade, maastike, maastiku üksikelementide ja looduskoosluste määramine ning nende kaitse- ja kasutustingimuste seadmine;* | jah | Täpsustada väärtuslike põllumajandusmaade paiknemist ja tingimusi kohalikest huvidest lähtuvalt. Teiste väärtuslike alade määramine ning tingimuste seadmine. |
| *15) maardlatest ja kaevandamisest mõjutatud aladest tekkivate kitsenduste määramine*; | jah | Arvestada olemasolevate ja potensiaalsete maardlatega. Vajadusel täpsustada Marinova karjäärile maakasutuse määramist maavara ammendumise järgselt. |
| *16) miljööväärtuslike alade ja väärtuslike üksikobjektide määramine ning nende kaitse- ja kasutustingimuste seadmine;* | jah | Aluseks võtta miljööalade teemaplaneering ning täpsustada miljööalade ulatust ning tingimusi. Lisada Mikitamäe, Meremäe ja Luhamaa piirkonnad ning määrata nende ehitus- ja kasutustingimused. |
| *17) kohaliku tähtsusega kultuuripärandi säilitamise meetmete, sealhulgas selle üldiste kasutustingimuste määramine;* | jah | Mälestuskivide, asulakohtade, maa-aluste kalmistute, kalmete, Saatse ja Värska õigeusu kirikute säilitamise meetmete ja üldiste kasutustingimuste määramine. |
| *18) planeeringuala üldiste kasutus- ja ehitustingimuste, sealhulgas projekteerimistingimuste andmise aluseks olevate tingimuste, maakasutuse juhtotstarbe, maksimaalse ehitusmahu, hoonestuse kõrguspiirangu ja haljastusnõuete määramine;* | jah | Detailplaneeringu kohustusega alade üle vaatamine ja vajadusel uute määratlemine planeerimisseadusest ning kohalikest vajadustest tulenevalt. DP kohustusega alasid ja juhte võtta vähemaks, et muuta tingimused paindlikumaks.Määratakse üldised maakasutus- ja ehitustingimused. |
| *19) riigikaitselise otstarbega maa-alade määramine ning maakonnaplaneeringus määratud riigikaitselise otstarbega maa-alade piiride täpsustamine;* | jah | Riigipiiriga ja sellega seonduva taristu asukohtade täpsustamine (sh piiripunktid). Jahimeeste lasketiiru ja riigikaitseliste objektide piiride täpsustamine ja maakasutustingimuste määratlemine.  |
| *20) puhke- ja virgestusalade asukoha ja nendest tekkivate kitsenduste määramine;* | jah | Puhkealade täpsustamine ning sealsete tingimuste üle vaatamine. Vajadusel täiendavate tingimuste seadmine metsamajandamisele. |
| *21) asula või ehitiste kaitseks õhusaaste, müra, tugeva tuule või lumetuisu eest või tuleohu vähendamiseks või metsatulekahju leviku tõkestamiseks lageraie tegemisel langi suurusele ja raievanusele piirangute seadmine*; | jah | Kaitsemetsa alade määramine ja tingimuste täpsustamine. Vajadusel raielangi suuruse määramine asulate lähedal. Saastava ja vähemsaastava tööstuse defineerimine. |
| *22) müra normtasemete kategooriate määramine;* | Jah  | Müra kategooriate määramine maakasutuse otstarbe põhjal, vajadusel täiendavate müraga seotud probleemkohtade käsitlemine ning vastavate tingimuste seadmine, et leevendada normide ületust.  |
| *23) liikluskorralduse üldiste põhimõtete määramine;* | jah | Parkimise ja kergliiklusteede üldiste põhimõtete määramine. Vajadusel arendusaladel kogujateede määramine. |
| *24) krundi minimaalsuuruse määramine*; | jah | Krundi minimaalsuuruse määramine sõltuvalt piirkonnast. |
| *25) alade ja juhtude määramine, mille esinemise korral tuleb detailplaneeringu koostamisel kaaluda arhitektuurivõistluse korraldamist;* | ei | Otsene vajadus täna puudub, kuid vajadusel kaalutakse. |
| *26) detailplaneeringu koostamise kohustusega alade või juhtude määramine;* | jah | Detailplaneeringu koostamise kohustusega alade ja juhtude määramine. |
| *27) maareformiseaduse ja looduskaitseseaduse tähenduses tiheasustusega alade määramine;* | jah | Tiheasustusega alade piiride korrigeerimine. |
| *28) maaparandussüsteemide asukoha ja nendest tekkivate kitsenduste määramine;* | jah | Maaparandussüsteemide terviklikkuse säilitamine vastavalt maaparandusseadusele. Tingimuste määramine liigvee ära juhtimiseks. |
| *29) PlS § 75 lõikes 1 nimetatud ülesannete täitmiseks avalikes huvides omandamise, sealhulgas sundvõõrandamise, või sundvalduse seadmise vajaduse märkimine;* | ei |  |
| *30) sanitaarkaitsealaga veehaarete asukoha ja nendest tekkivate kitsenduste määramine;* | jah | Olulisemate puurkaevude asukohtade määramine ja nendest tulenevate kitsenduste määramine. |
| *31) muud käesolevas lõikes nimetatud ülesannetega seonduvad ülesanded.* | jah | Taastuvenergeetika teemade kajastamine, päikeseenergia parkide rajamise tingimuste määramine. |

Planeeringuga lahendavate ülesannete loetelu ja käsitlus lähtub käesolevas etapis teadaolevast informatsioonist ja valla ruumilise arengu vajadustest. Üldplaneeringu koostamise käigus võib ülesannete loetelu laieneda ja teemade käsitlus täpsustuda.

1. **Üldplaneeringu koostamisel teostatavad analüüsid ja teemakaardid**
	1. Analüüsid

3.1.1.Rahvastikuprognoos (koostöös tellijaga)

3.1.2.Ettevõtluse ja tööhõive analüüs (koostöös tellijaga)

3.1.3.Liikuvusuuring

3.1.4.Rohevõrgustiku analüüs, sh väärtuslikud maastikud ja väärtuslik põllumaa, roheline võrgustik ja miljööväärtusega piirkonnad ja objektid.

3.2. Üldplaneeringu käigus koostatakse järgmised teemakaardid:

3.2.1.Maakasutus – üldplaneeringuga määratud juhtotstarbed;

3.2.2.Piirkondlikud ehitustingimused - tihe- ja hajaasustusalad, krundi miinimumsuurused jm;

3.2.3.Tehniline taristu - teed ja tehnovõrgud;

3.2.4.Väärtused ja piirangud - kaitstavad ja väärtuslikud objektid ning nendest tulenevad piirangud (mälestised, looduskaitse objektid sh Natura 2000 alad, pärandkultuuriobjektid, väärtuslikud maastikud, veekogud, maaparandussüsteemid, väärtuslikud põllumajandusmaad, üleujutusalad jm);

3.2.5.Ehituskeeluvööndi määramine Peipsi-, Pihkva ja Lämmijärve järve äärsetes külades (Beresje, Lüübnitsa, Rõsna, Võpolsova, Väike-Rõsna, Võõpsu, Värska alevik, Kremessova, Podmotsa, Popovitsa, Tonja, Lobotka, Õrsava), kaardid külade kaupa.

1. **Üldplaneeringu ja KSH protsessi ajakava**

Üldplaneeringu ja KSH ajakava koostamisel lähtutakse seadustega (PlanS, KeHJS, HMS) sätestatud menetlustest. Vastavalt KEHJS-e § 36 lõike 2 punktile 4 on omavahelises seoses KSH ning planeeringu koostamise ajakavad. Planeeringu koostamise ja KSH menetlus ühildatakse võimalikult ulatuslikult.

Üldplaneeringu ja KSH koostamise ajakava ühildamine on oluline seetõttu, et üldplaneeringu lahenduse ja KSH väljatöötamine ning avalikustamised viiakse läbi vastastikku seostatult, üheaegselt ja samade avalike väljapanekute ja arutelude raames. Mõlemad dokumendid täiendavad üksteist. KSH aruanne võetakse vastu ja tunnistatakse nõuetele vastavaks koos üldplaneeringu vastuvõtmisega.

Üldplaneeringu ja keskkonnamõju strateegilise hindamise protsess järgib orienteeruvat ajakava:



Ajakava on esialgne ja selles võib tulla muudatusi (ajakava määramatus tuleneb peamiselt üldplaneeringu ja KSH menetlustoimingute kestvusest).

1. **Üldplaneeringu kaasamiskava**

Kaasamine on antud kontekstis strateegilise planeerimisdokumendi koostamisel tehtav koostöö erinevate huvirühmade ja avalikkusega neid puudutavate otsuste kujundamises, et tagada otsuste parim võimalik kvaliteet ning legitiimsus. Kaasamise tulemuseks on valla arengut võimaldav ja suunav üldplaneering.

Kuna planeerimismenetlus on avalik, siis tuleb planeerimisalase tegevuse korraldajal huvirühmi, koostöö osapooli ja avalikkust arusaadavalt teavitada, menetlusse piisavalt kaasata ning korraldada planeeringu koostamise käigus planeeringu tutvustamiseks avalikke väljapanekuid ja arutelusid. Üldplaneeringuga seotud materjalid saavad olema kättesaadavad valla kodulehel. Oluline on jagada piisavat, õiglast ja olulist infot. Planeeringu koostamisse kaasatakse partnerid kogu protsessi vältel teavituste, kokkulepete ja ühise koostöö kaudu. Kaasamiseks kasutatakse erinevaid viise:

* Informeerimine - teated kohalikus ajalehes „Setomaa“ ja maakonnalehes „LõunaLeht“, info valla kodulehel ([www.setomaa.ee](http://www.setomaa.ee)), valla Facebooki lehel (<https://www.facebook.com/setomaavald/>), paberil teated avalikel infostendidel valla teeninduspunktides (Värskas, Mikitamäel, Meremäel, Luhamaal) ning olulisemates asutustes, teavitused e-kirjaga (vajadusel postiga).
* Ettepanekud ja arvamused üldplaneeringule tuleb edastada Setomaa valla üldmeilile - vald@setomaa.ee, valla poolne üldplaneeringu kontaktisik on majandus- ja arendusosakonna juhataja Erika Joonas, erika.joonas@setomaa.ee, T: 796 4647, 5745 0133, vastuvõtu ajad: T 13:00-16:00, R 9:00-12:00.
* Avalikud väljapanekud ja arutelud on plaanis korraldada Värskas, Mikitamäel ja Obinitsas. Täpsemad asukohad ning vajadused selguvad üldplaneeringu käigus ning sellekohane info edastatakse jooksvalt vastavates teadetes.
* Huvitatud isikute nimekiri kajastub kaasatavate nimekirjas. Sinna nimekirja lisatakse koostamise käigus täiendavalt need osapooled, kes enda kaasamisest on huvitatud.
* Täiendavalt toimuvad üldplaneeringu töögrupid ja teemakoosolekud, kuhu vajadusel kaasatakse huvigruppe.

Lähtudes Vabariigi Valitsuse 17.12.2015 määrusest nr 133 „Planeeringute kooskõlastamisel koostöö tegemise kord ja planeeringute kooskõlastamise alused“, koostatakse üldplaneering koostöös valitsusasutustega, kelle valitsemisalas olevaid küsimusi üldplaneering käsitleb ja planeeringualaga piirnevate kohalike omavalitsustega. Täiendavalt on lisatud osapooled, kelle huve üldplaneering võib puudutada.

**Kaasatavate nimekiri**

|  |  |
| --- | --- |
| Osapool | Kaasamise põhjendus |
| Ametkonnad |  |
| Kaitseministeerium | Planeeringualal asub avalik veekogu – Värska laht kui piiriveekogu. Planeeringu käigus võib selguda vajadus tuulegeneraatori või üle 28 m kõrguse ehitise kavandamiseks. Planeeringuala võib asuda riigikaitselise ehitise piiranguvööndis. |
| Keskkonnaamet  | Planeeringu elluviimisega võib kaasneda oluline keskkonnamõju, planeeringualal asub kaitseala, hoiuala, püsielupaik, kaitstava looduse üksikobjekt või selle kaitsevöönd või ala, mille suhtes on Keskkonnaministeerium algatanud kaitseala, hoiuala, püsielupaiga või kaitstava looduse üksikobjekti kaitse alla võtmise menetluse; |
| Keskkonnaministeerium | Planeeringualal asub riigile kuuluv maa või reformimata riigimaa. |
| Maa-amet  | Planeeringualal asub keskkonnaregistri maardlate nimistus olev maardla või selle osa. |
| Maaeluministeerium | Maaelu- ja põllumajanduspoliitika, Eesti maaelu arengukava koordineerimine ja elluviimine, põllumajandustootmise jätkusuutlikkuse tagamine, väärtuslikud põllumaad. |
| Siseministeerium | Planeeringualal asub riigipiir. |
| Maanteeamet  | Planeeringuala külgneb riigiteega ja hõlmab tegevusi riigitee kaitsevööndis ning käsitleb liiklusohutust, teedevõrgustiku ja ühistranspordi valdkondi. |
| Muinsuskaitseamet  | Planeeringualal asub avalik veekogu, muinsuskaitseala, kinnismälestis või nende kaitsevöönd. |
| Politsei- ja Piirivalveamet, katrin.satsi@politsei.ee | Planeeringualal asub avalik veekogu, planeeringualale jääb riigipiir ning piiriveekogu. |
| Põllumajandusamet  | Planeeringualal asub maaparandussüsteem ning kavandatav tegevus võib mõjutada maaparandussüsteemi nõuetekohast toimimist.  |
| Päästeamet | Planeering käsitleb tuleohutusnõudeid. |
| Tehnilise Järelevalve Amet | Planeeringuala on raudtee kaitsevööndis, planeeringualal asub raudteerajatis, planeeringuga võidakse kavandada avalikku veekogusse kaldaga püsivalt ühendamata ehitist või objekti, mille ehitise ehitusloa andjaks on Tehnilise Järelevalve Amet. |
| Terviseamet | Planeeringuga käsitletakse tervisekaitsenõuete rakendamist, sh müra ja vibratsiooni teemasid. |
| Veterinaar- ja Toiduamet | Järelevalve poolt määratud, kuna tegemist on intensiivse põllumajanduspiirkonnaga. |
| Veeteede Amet | Planeeringualal asub avalik veekogu, planeeringu käigus võib tekkida vajadus käsitleda veesõiduohutuse küsimusi. |
| Piirnevad kohalikud omavalitsused |  |
| Võru Vallavalitsus  | Planeeringualaga piirnev KOV, võib olla põhjendatud huvi kavandatava tegevuse suhtes. |
| Räpina Vallavalitsus  | ―l― |
| Rõuge Vallavalitsus  | ―l― |
| Täiendavad osapooled |  |
| Rahandusministeeriumi Võru talitus | Järelevalve teostaja |
| Riigimetsa Majandamise Keskus,polvamaa@rmk.ee | Valla territooriumile jääb riigimetsa alasid ja matkaradu. |
| Taristu valdajad  |  |
| OÜ Setomaa Haldus | ÜVK teenuse osutaja |
| Eesti Gaas AS | Elektri- ja gaasipaigaldised planeeringualal |
| Elering AS | Elektri- ja gaasipaigaldised planeeringualal |
| Elektrilevi OÜ | Elektripaigaldised planeeringualal |
| Telia Eesti AS | Sidepaigaldised planeeringualal |
| Elisa Eesti AS | Sidepaigaldised planeeringualal |
| Tele2 Eesti Aktsiaselts | Sidepaigaldised planeeringualal |
| Eesti Lairiba Arenduse AS | Sidepaigaldised planeeringualal |
| AS Eesti Raudtee | Raudtee planeeringualal |
| Vabaühendused |  |
| Külaseltsid: MTÜ Matsuri Külakeskus, MTÜ Nedsaja Küla Selts, MTÜ Podmotsa küla, Värska aleviku seltsing, Beresje küla, MTÜ Karisilla, Lüübnitsa küla, Niitsiku küla, Perdaku küla, Tiirhanna küla, Uusvada küla, Saatse küla | Kohalik elu-olu |
| Laiem avalikkus (piirkonna elanikud) | Võimalikud asjast huvitatud või mõjutatud isikud kaasatakse kohalike infokanalite kaudu. |
| Muud kohalikud huvigrupid |  |
| Karo Mets OÜ, karomets@karomets.ee | Omab metsamaad Setomaa vallas |
| Metsatervenduse OÜ, kaja@eestimetsad.ee | Omab Setomaa vallas kinnistuid katastritunnustega: 46503:005:0538; 46503:005:0539; 73201:001:0251. Soovime oma kinnistustel jätkata tavapärase metsamajandamisega metsaseaduse alusel. |
| OÜ Metsagrupp, info@metsagrupp.ee | Omab Setomaa vallas kinnistuid:

|  |  |
| --- | --- |
| 93401:007:0434 | Võru maakond, Setomaa vald, Säpina küla, Sopka |
| 46001:002:0630 | Võru maakond, Setomaa vald, Jaanimäe küla, Kala |

 |
|  | Soovime oma kinnistutel jätkata tavapärase metsamajandamisega ja põllumajandusega seaduse alusel. |
| Valga Puu OÜ, info@valgapuu.ee | Omab metsamaad Setomaa vallas, nimekiri kinnistutest kirjas. Soovime oma kinnistustel jätkata tavapärase metsamajandamisega metsaseaduse alusel. Lisatud nimekiri kinnistutest. |
| Abi Kinnisvara ja Raamatupidamine OÜ | Silla 1, Võõpsu küla kinnistul kallasraja sulgemise taotlemine vastavalt Keskkonnaseadustiku üldosa seaduse § 39 lg (2) alusel ja selle kandmineSetomaa valla üldplaneeringusse. |
| Vaikuse omanik 1, Värska alevik | Arvestada Vaikuse 1 kinnistul elamumaa otstarbe säilimist. |

Kui üldplaneeringu koostamise käigus ilmneb, et üldplaneeringu lahendus puudutab lisaks veel eelnevalt nimetamata valitsusasutust, organisatsiooni, elanikke esindavat mittetulundusühingut või sihtasustust, tehnovõrkude ja -rajatiste valdajat, siis asutakse nendega koostööd tegema või kaasatakse vajaduse tekkimisel puudutatu koheselt planeeringu koostamisse.